# **DECIZIA ETAPEI DE ÎNCADRARE**

## Nr. Draft din 28.08.2018

Ca urmare a solicitării de emitere a acordului de mediu adresate de **MUNICIPIUL ODORHEIU SECUIESC** prin **RDE HARGHITA S.R.L.** cu sediul în municipiul Odorheiu Secuiesc, Platoul Cekend, nr. 0, jud. Harghita, înregistrată la APM Harghita cu nr. 1678/22.02.2018, completată la nr. 5495/19.07.2018 și la nr. 6045/10.08.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de **28.08.2018**, că proiectul **”Amenajarea depozitului regional pentru deșeuri-etapa 3-Construire bazin levigat și drum de acces la celula nr. 3”,** propus a fi amplasat în municipiul Odorheiu Secuiesc, Platoul Cekend, nr. 0, județul Harghita nu se supune evaluării impactului asupra mediului şi nu se supune evaluării adecvate.

**Justificarea prezentei decizii:**

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2. pct. 13 lit. a coroborat cu pct. 11 lit. b.;

b) Caracteristicile proiectului:

1.a. Mărimea proiectului:

Investiția va avea ca obiectiv construirea și ulterior exploatarea celulei 3 respectiv construirea unui bazin suplimentar de levigat și drum tehnologic. Celula nr. 3 a fost reglementat prin Acordul de mediu nr. SB 38 din 06.11.2008 de ARPM Sibiu.

Bazinul de colectare levigat va avea dimensiunile de 40,25\*16,25m. Impermeabilizarea fundului bazinului va fi realizat:

* Izolație din folie HDPE de 2,5mm grosime, cu îmbinări la suprapunere prin sudură dublă
* Strat de separare minerală de 0,5m grosime, nivelat și compactat pe straturi K˂5\*10-10m/s.

Drumul de legătură se va racorda la drumul existent de pe amplasament și va avea lățimea de 6m și lungimea de 235m. Drumul este alcătuit din:

* Porțiunea ce traversează terenul natural având caracteristicile:
* 40 m piatră
* Geotextil de separare
* 10cm pietriș cu nisip
* Teren natural
* Porțiunea ce traversează depozitul de deșeuri va avea structura de:
* Plăci de beton
* 40cm piatră
* Deșeuri compactate

La celula 3 nu se va monta sistem de senzori. Eventuale perforări ale izolaţiei depozitului, cu scurgeri de levigat în subsol si ape subterane freatic se urmăresc prin monitorizarea calităţii freaticului din puțurile de hidroobsevaţie existente pe amplasment. Prin cele 4 puţuri forate se monitorizează eventuale modificări ale parametrilor apelor subterane în urma funcţionării depozitului.

b. Cumularea cu alte proiecte: - Prezentul proiect este o completare a proiectului reglementat prin Acord de mediu nr. SB 38 din 06.11.2008 emis de ARPM Sibiu.

c. Utilizarea resurselor naturale: *apă, balast*, *nisip și alte materiale de construcție.*

d. Producţia de deşeuri:

Nu vor fi generate deșeuri.

e. Emisii poluante, inclusiv zgomotul şi alte surse de disconfort:

* *emisii în aer:*

In faza de construcţie există următoarele activităţi care au asociate surse de emisie liniare:

- realizare de săpături, umpluturi, nivelări, compactări, manevrarea pământului şi a agregatelor

- funcţionarea utilajelor şi echipamentelor mobile motorizate*;*

- traficul autovehiculelor în amplasamentul lucrărilor de construcție

* *Protecția apelor de suprafață și subterană*:

Sistemul de canalizare este de tip divizor, cu o rețea separată pentru apele uzate menajere, levigat, respectiv una pentru apele pluviale.

* *Surse de zgomot.* La realizarea proiectului principala sursă de zgomot vor fi utilajele și mijloacele de transport folosite pe durata lucrărilor de construcții, iar în etapa de funcționare zgomotul va rezulta de la traficul auto.

f. Riscul de accident, ţinându-se seama în special de substanţele şi de tehnologie utilizate: *- Nu se vor utiliza substanțe periculoase la realizarea investiției*

**2**. **Localizarea proiectului**:

2.1.utilizarea existentă a terenului:*- Terenul se află în extravilanul municipiului Odorheiu Secuiesc, destinația actuală a terenului: GC3 –zonă gospodărie comunală-salubritate, conform Certificatului de urbanism nr. 488 din 24.08.2018 emis de Primăria Municipiului Odorheiu Secuiesc.*

2.2.relativa abundenţă a resurselor naturale din zonă, calitatea şi capacitatea regenerativă a acestora:*- nu este cazul.*

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul,*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: Amplasamentul nu se află în zonă protejată.*

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului nu se află în interiorul ariilor naturale protejate declarate prin acte normative. Cea mai apropiată arie naturală protejată fiind aria de protecţie specială de interes comunitar* ***“Dealurile Homoroadelor”*** *care este sit Natura 2000 cu* ***cod ROSPA 0027****, ce se situează la o distanţă de aprox.* ***2,2km*** *faţă de amplasament. Din acest motiv proiectul* ***nu*** *intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*:nu este cazul,*

*i.*peisajelecusemnificaţieistorică*,* culturalăşiarheologică*: Nu este cazul.*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă - o parte a extravilanului municipiului Odorheiu Secuiesc*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontalieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: nu vor rezulta deşeuri,*

*-*în perioada funcţionării*: levigatul rezultat în urma activității va fi stocat în bazinele existente, respectiv va fi preepurat în stația de preepurare.*

*-*în perioada încetării activităţii*: :- nu vor exista deşeuri periculoase care să prezintă impact asupra mediului în cazul dezafectării amplasamentului;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

a)Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor;

Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Respectarea condițiilor prevăzute în Avizul de gospodărire a apelor nr. 178 din 10.07.2018 emis de ABA Mureș;

e) După umplerea şi nivelarea celulelor aveţi următoarele obligaţii:

* să notificaţi APM Harghita în vederea stabilirii condiţiilor de închidere provizorie a celulelor conform prevederilor Art. nr. 22 şi 23 al H.G.R. nr. 349/2005 cu modificările şi completările ulterioare
* imediat după umplerea şi nivelarea unei celule să aplicaţi un sistem de permeabilizare pe celula umplută, conform prevederilor pct. 3.7.2 al Ordinului 757/2004 cu modificările şi completările ulterioare
* la închiderea provizorie şi definitivă a celulelor să respectaţi condiţiile prevăzute în Acordul de mediu nr. SB 38/2008 emis de ARPM Sibiu.

f) Conform art. 22, alin. (1) din HG nr. 445/2009, titularul proiectului are obligația, de a notifica în scris Agenția pentru Protecția mediului Harghita despre orice modificare a datelor /informațiilor care au stat la baza luării deciziei etapei de încadrare.

g.) Conform art. 49, alin. (3) și (4) din Ordinul MMP nr. 135/2010, privind aprobarea Metodologiei de aplicare a evaluării impactului asupra mediului pentru proiecte publice și privare, la finalizarea lucrărilor, veți notifica APM Harghita în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte integrantă din procesul verbal de recepție la terminarea lucrărilor.

h.) Pe parcursul execuţiei lucrărilor se vor lua toate măsurile pentru prevenirea poluărilor accidentale;

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**ŞEF SERVICIU A.A.A.**

**Ing. LÁSZLÓ Anna**

**Întocmit**

**Ing. ABOS Judit**